b'\n_START_ARTICLE_\nJuris Doctor\n_START_PARAGRAPH_\nJuris Doctor (sntr. J.D., lot.\xc2\xa0\xe2\x80\x93 teis\xc4\x97s daktaras; kai kur\xc2\xa0\xe2\x80\x93 Doctor of Jurisprudence, D. Jur.)\xc2\xa0\xe2\x80\x93 profesinis daktaro laipsnis teis\xc4\x97s srityje, \xc5\xbeemiausias teisininko kvalifikacinis laipsnis JAV. Daugelyje Europos \xc5\xa1ali\xc5\xb3 prilyginamas teis\xc4\x97s bakalaurui arba, kartais, magistrui. Teis\xc4\x97s vartoti titulat\xc5\xabr\xc4\x85 "dr. " prie\xc5\xa1 pavard\xc4\x99 nesuteikia. JD yra trej\xc5\xb3 met\xc5\xb3 profesin\xc4\x97 programa. Bakalaurinis darbas arba disertacija n\xc4\x97ra ginama. Gavus JD diplom\xc4\x85, asmuo gauna teis\xc4\x99 stoti \xc4\xaf teis\xc4\x97s magistrant\xc5\xabr\xc4\x85 (Marter of Laws, LLM). Po magistrant\xc5\xabros, JAV studentas gali stoti \xc4\xaf Teis\xc4\x97s moksl\xc5\xb3 daktarto program\xc4\x85 (Doctor of Juridical Science, DJS), kuri suteikia teis\xc4\x99 vadintis daktaru ir atitink\xc4\x85 europieti\xc5\xa1kus teis\xc4\x97s daktaro variantus._NEWLINE_JD laipsnis taip pat \xc5\xbeinomas valstyb\xc4\x97se kaip Kanada, Hong Kongas, Australija ir Japonija. JD programa yra skirta asmenims, kurie jau turi bakalauro laipsn\xc4\xaf i\xc5\xa1 neteisin\xc4\x97s disciplinos. Tuo atveju, jeigu asmuo jau gavo teis\xc4\x97s bakalaur\xc4\x85, jis gali stoti \xc4\xaf auk\xc5\xa1tesn\xc4\x99 pakop\xc4\x85\xc2\xa0\xe2\x80\x93 \xc4\xaf teis\xc4\x97s magistrant\xc5\xabr\xc4\x85. Norint studijuoti b\xc5\xabtina tur\xc4\x97ti JAV suteikt\xc4\x85 bakalauro laipsn\xc4\xaf su 3. 0 arba \xe2\x80\x9eB\xe2\x80\x9c \xc4\xafvertinimu bei b\xc5\xabti baigus Law School Admissions Test (LSAT) daugiau nei 70\xc2\xa0%._NEWLINE_Visose 55 srityse JAV yra laikoma, kad J.D. absolventas yra pakankamai kvalifikuotas praktikuoti teis\xc4\x99, i\xc5\xa1laik\xc4\x99s Bar Exam.'